以色列时报

《以色列时报》（，简称）是以色列个一個多種閒話个網絡報紙。渠是2012年創辦个，難朝是看个人頂多个一隻英文猶太、以色列新聞网站，一般性畀人认为是中间派媒体。渠是以色列記者搭仔美國億萬富翁一淘創辦个，大衛是創刊編輯。渠个總部設勒耶路撒冷，主旨是記錄以色列、中東搭仔全世界猶太世界个發展。除脫英文版个主站，渠還有希伯來語版（自家有隻站點“Zman Yisrael”）、阿拉伯語版、法語版搭仔波斯語版。除脫新聞報導搭仔分析，網站也提供仔一隻多作者个博客平臺，允许同箇新闻网站弗搭界个人发表文章，必过《以色列时报》有辰光会得删脱违反网站政策个内容。毛估估么，成立1年《以色列时报》就有得超过1500名博客作者。

2014年2月份，也就是網站創辦兩年以後，《以色列時報》宣佈自家有得兩百萬看渠个人哉。2017年，每個月看渠个用戶達到三百五十萬。到2021年，根據渠自家个宣傳，份報紙每個月平均有超過九百萬用戶勒看，每個月个瀏覽量超過三千五百萬趟，博客平臺呢有得9000個活躍个博主。2025年，渠个宣傳講渠每個月有八百萬個用戶勒看，每月訪問量有得兩千五百萬趟咾，頁面瀏覽量有得七千五百萬趟。網絡流量監測機構SimilarWeb統計，隻網站2025年6月份个網站流量有四千萬百萬趟，裏向超過一半是從美國來个。

 參考資料 

 外部链接 

Category:以色列新闻网站
Category:以色列报纸